CELEX: 62009CN0534
Language: et
Date: 2009-12-18 00:00:00
Title: Kohtuasi C-534/09: 18. detsembril 2009 esitatud hagi — Euroopa Komisjon versus Kreeka Vabariik

13.2.2010   
            
            
               ET
            
            
               Euroopa Liidu Teataja
            
            
               C 37/30
            
         18. detsembril 2009 esitatud hagi — Euroopa Komisjon versus Kreeka Vabariik
   (Kohtuasi C-534/09)
   2010/C 37/37
   Kohtumenetluse keel: kreeka
   
      Pooled
   
   
      Hageja: Euroopa Ühenduste Komisjon (esindajad: M. Patakia ja A. Alcover San Pedro)
   
      Kostja: Kreeka Vabariik
   
      Hageja nõuded
   
   
               —
            
            
               Tuvastada, et kuna Kreeka Vabariik ei ole võtnud vajalikke meetmeid tagamaks, et pädevad asutused hoolitsevad artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad käitised tegutsevad vastavuses artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega mitte kauem kui 30. oktoobrini 2007, ilma et see piiraks ühenduse erisätete kohaldamist, on Kreeka Vabariik rikkunud Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta (1) artikli 5 lõikest 1 tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   Saastuse kompleksse vältimise ja kontrolli direktiivi artikli 5 lõikest 1 koostoimes artikli 2 lõikega 4 tuleneb, et liikmesriigid on kohustatud võtma vajalikud meetmed tagamaks, et pädevad asutused hoolitsevad artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad käitised tegutsevad vastavuses direktiivis sätestatud nõuetega mitte kauem kui 30. oktoobrini 2007.
   Komisjoni põhjendatud arvamusele Kreeka ametiasutuste antud vastuse kohaselt on puudub umbes 47 protsendil Kreekas käitavatest käitistest (148 käitisel 317-st) kompleksluba. Seega tunnistab Kreeka Vabariik, et suur hulk saastuse kompleksse vältimise ja kontrolli direktiivi kohaldamisalasse kuuluvaid käitisi jätkab tegutsemist, ilma et neile oleks väljastatud vastavaid lube.
   Tuleb märkida, et Kreeka Vabariik ei ole esitanud mingit põhjendust ega täiendavat selgitust selliste käitiste arvu suurenemise kohta ega edastanud pärast põhjendatud arvamusele eespool viidatud antud vastuse saatmist asjade edasise käigu kohta mingit teavet.
   
      (1)  ELT L 24, 29.1.2008, lk 8.